पीएम मोदी ने केरल की भयंकर बाढ़ का जिक्र करते हुए कहा कि केरल में भीषण बाढ़ ने जन-जीवन को बुरी तरह से प्रभावित किया है। आज इस कठिन परिस्थितियों में पूरा देश केरल के साथ खड़ा है और मुझे पूरा विश्वास है कि राज्य के लोगों के जज्बे और साहस के बल पर केरल दोबारा उठ खड़ा होगा। पीएम ने कहा, ‘कठिन परिश्रम करने वाले यह हमारे किसानों के लिए मानसून नई उम्मीदें लेकर आता है। भीषण गर्मी से झुलसते पेड़-पौधे, सूखे जलाशयों को राहत देता है लेकिन कभी-कभी यह अतिवृष्टि और विनाशकारी बाढ़ भी लाता है।’ पीएम मोदी ने कहा कि आपदाएं अपने पीछे जिस प्रकार की बर्बादी छोड़ जाती हैं, वह दुर्भाग्यपूर्ण हैं लेकिन आपदाओं के समय मानवता के भी दर्शन हमें देखने को मिलते हैं। कच्छ से कामरूप और कश्मीर से कन्याकुमारी तक हर कोई अपने-अपने स्तर पर कुछ-न-कुछ कर रहा है।